ngunit ang dalawa ay hindi nakikihimasok sa mga maglalakbay na babai kundi nakikipagtalo, sa may dakong proa, sa isang matanda na may makiyas at matuwid na tindig. silang dalaway kapuwa kilala at iginagalang mandin alinsunod sa tinging ipinatatanaw sa kanila ng iba. ang pinakamatanda nga sa dalawa, na pulos na itim ang kagayakan, ay si basilio na nag aaral sa medisina, kilala dahil sa kaniyang mabubuting panggagamot at mga kahangahangang pangangalaga sa mga may sakit. ang isa, ang malaki at malusog ang katawan, kahit bata kay sa una, ay si isagani na isa sa mga makata kun di man makata ay manunulang lumabas ng taong iyon sa ateneo, may tanging kaugalian, parating walang kibo at lubhang malungkutin. ang matandang katungo nila ay si kapitang basilio na namili sa maynila. opo, mabutibuti na si kapitang tiago, ang sabi ng nag aaral na iginagalaw ang ulo ayaw pumayag sa anomang pangangalaga. sa udyok ng ilan ay pinatungo ako sa.